Likumprojekts

**Grozījumi Patērētāju tiesību aizsardzības likumā**

Izdarīt Patērētāju tiesību aizsardzības likumā (Latvijas Republikas Saeimas un Ministru Kabineta Ziņotājs, 1999, 9.nr.; 2002, 1.nr.; 2003, 11.nr.; 2004, 11.nr.; 2005, 24.nr.; 2007, 9., 12.nr.; 2008, 15.nr.; 2009, 13.nr.; Latvijas Vēstnesis, 2009, 194.nr.; 2010, 183., 206.nr.; 2011, 96.nr.; 2013, 193.nr.; 2014, 92.nr.; 2014, 189.nr) šādus grozījumus:

1. Izslēgt likuma 6.panta desmito daļu.
2. Izteikt 17.panta ceturtās daļas 1.punktu šādā redakcijā:

“1) līgumiem, kas saistīti ar ikdienas darījumiem un, kas tiek izpildīti nekavējoties to noslēgšanas brīdī;”

1. Papildināt likumu ar 19.1pantu šādā redakcijā:

„**19.1pants.** **Informācija par ārpustiesas strīdu risināšanu**

(1) Pārdevējs vai pakalpojuma sniedzējs informē patērētāju par vienu vai vairākiem Patērētāju tiesību aizsardzības centra tīmekļa vietnē publicētiem ārpustiesas strīdu risinātājiem, kuri nodrošina strīdu risināšanu attiecīgajā jomā. Informācijā norāda arī ārpustiesas strīdu risinātāja tīmekļa vietnes adresi.

(2) Šā panta pirmajā daļā norādīto informāciju pārdevējs vai pakalpojuma sniedzējs sniedz skaidrā, saprotamā un viegli pieejamā veidā savā tīmekļa vietnē (ja tāda ir) vai līguma noteikumos (ja tādi ir).

(3) Ja strīda izskatīšanas laikā pārdevējs vai pakalpojuma sniedzējs atsaka izpildīt patērētāja prasījumu, pārdevējs vai pakalpojuma sniedzējs sniedz patērētājam šā panta pirmajā daļā norādīto informāciju rakstveidā vai izmantojot citu pastāvīgu informācijas nesēju.

(4) Šajā pantā noteiktais neskar citas normatīvajos aktos paredzētās prasības patērētāju informēšanai.”

1. 25.pantā:

izteikt ceturtās daļas 4.punktu šādā redakcijā:

„4) palīdzības sniegšana patērētājiem strīdu risināšanā ar pārdevējiem vai pakalpojumu sniedzējiem;”

papildināt ceturto daļu ar 4.2punktu šādā redakcijā:

„42) organizē Patērētāju strīdus risināšanas komisijas darbību;

1. 26.pantā:

izteikt 26.panta nosaukumu šādā redakcijā:

„26.pants. Patērētāju sūdzību un iesniegumu izskatīšana un patērētāju konsultēšana ”

izslēgt ceturto daļu;

izslēgt sesto daļu;

izslēgt septīto daļu;

izslēgt astotās daļas pirmajā teikumā vārdus „palīdzību strīda ar ražotāju, pārdevēju vai pakalpojuma sniedzēju risināšanā vai”

izslēgt devīto daļu.

1. Papildināt likumu ar VI 1, VI 2, unVI 3 nodaļām šādā redakcijā:

**„VI.1 Patērētāja un pārdevēja vai pakalpojuma sniedzēja strīdu risināšanas kārtība**

**26.1pants. Strīda risināšana ar pārdevēju vai pakalpojuma sniedzēju**

(1) Jebkurš strīds, kas rodas starp patērētāju un pārdevēju vai pakalpojuma sniedzēju risināms pārrunu ceļā strīda pusēm cenšoties panākt vienošanos.

(2) Ja strīdu starp patērētāju un pārdevēju vai pakalpojuma sniedzēju nav iespējams atrisināt pārrunu ceļā, patērētājs noformē iesniegumu rakstveidā un iesniedz pārdevējam vai pakalpojuma sniedzējam. Iesniegumā norāda:

1) patērētāja vārdu, uzvārdu, dzīvesvietas adresi un kontaktinformāciju;

2) iesnieguma iesniegšanas datumu;

3) strīda būtību, patērētāja prasījumu un pamatojumu.

(3) Elektroniski iesniegtam iesniegumam nav nepieciešams paraksts.

(4) Iesniegumam pievieno darījuma apliecinošu dokumentu kopijas, kā arī citus dokumentus, kas pamato iesniegumā minēto (ja iespējams).

(5) Pārdevējs vai pakalpojumu sniedzējs 15 darba dienu laikā no iesnieguma saņemšanas sniedz patērētājam rakstisku atbildi uz iesniegumu un informē par iespējamo prasījuma izpildes veidu vai strīda risinājumu, ja minētajā laikposmā nav panākta abpusēja vienošanās par patērētāja prasījuma izpildi vai alternatīvu prasījuma izpildes veidu.

(6) Ja objektīvu iemeslu dēļ šā panta piektajā daļā minētajā termiņā nav iespējams sniegt atbildi uz patērētāja iesniegumu, pārdevējs vai pakalpojuma sniedzējs nekavējoties rakstveidā informē par to patērētāju, norādot saprātīgu termiņu, kurā tiks sniegta atbilde, kā arī pamato šāda pagarinājuma nepieciešamību.

(7) Ja pārdevējs vai pakalpojumu sniedzējs uzskata, ka patērētāja prasījums nav pamatots, vai pārdevējs vai pakalpojuma sniedzējs ir gatavs piedāvāt patērētājam citu strīda risinājumu, tad pārdevējs vai pakalpojumu sniedzējs rakstveidā par to informē patērētāju šā panta piektajā daļā minētajā termiņā. Pārdevējam vai pakalpojuma sniedzējam ir pienākums pamatot patērētāja prasījuma atteikumu.

(8) Ja patērētāju apmierina pārdevēja vai pakalpojuma sniedzēja piedāvātais risinājums, strīds uzskatāms par atrisinātu.

(9) Ja pārdevējs vai pakalpojuma sniedzējs nesniedz atbildi uz patērētāja iesniegumu šā panta piektajā un sestajā daļā noteiktajā termiņā, tad uzskatāms, ka pārdevējs vai pakalpojuma sniedzējs nepiekrīt izpildīt patērētāja prasījumu.

(10) Ja pārdevējs vai pakalpojuma sniedzējs nepiekrīt izpildīt patērētāja prasījumu vai patērētāju neapmierina pārdevēja vai pakalpojuma sniedzēja piedāvātais risinājums, patērētājs ir tiesīgs vērsties:

1) Patērētāju tiesību aizsardzības centrā, lai saņemtu palīdzību strīda risināšanā;

2) pie patērētāju ārpustiesas strīdu risinātāja, ja attiecīgajā jomā tāds ir izveidots;

3) Patērētāju strīdu risināšanas komisijā, ja Patērētāju tiesību aizsardzības centrā palīdzība patērētāja strīda risināšanā nav sekmīga un attiecīgajā jomā ir iespējams sasaukt Patērētāju strīdu risināšanas komisijas sastāvu strīda izskatīšanai;

4) tiesā.

**26.2pants. Patērētāju tiesību aizsardzības centra palīdzība strīda risināšanā**

(1) Saņemot patērētāja iesniegumu par strīdu ar pārdevēju vai pakalpojuma sniedzēju, Patērētāju tiesību aizsardzības centrs atkarībā no iesniegumā minētajiem apstākļiem, sniedz palīdzību patērētājam strīda risināšanā, ja nepieciešams, veicot pārrunas ar pārdevēju vai pakalpojuma sniedzēju.

(2) Patērētāju tiesību aizsardzības centrs izskata patērētāja iesniegumu par strīda risināšanu ar pārdevēju vai pakalpojuma sniedzēju, ja tiek ievēroti visi šādi nosacījumi:

1) patērētājs vispirms ir vērsies ar sūdzību vai iesniegumu pie pārdevēja vai pakalpojuma sniedzēja un mēģinājis strīdu atrisināt izlīguma veidā;

2) sūdzība vai iesniegums par strīda risināšanu ar pārdevēju vai pakalpojuma sniedzēju ir iesniegts ne vēlāk kā gada laikā no dienas, kad patērētāja sūdzība vai iesniegums iesniegts pārdevējam vai pakalpojuma sniedzējam;

3) sūdzībai vai iesniegumam pievienoti rakstveida materiāli un citi pierādījumi, kas pamato strīda esamību un strīda priekšmetu.

**VI.2 Patērētāju strīdu risināšanas komisija**

**26.3pants. Patērētāju strīdus risināšanas komisija un tās kompetence**

(1) Patērētāju strīdus risināšanas komisija (turpmāk – Komisija) ir neatkarīga koleģiāla lēmējinstitūcija, kas, pamatojoties uz patērētāja iesniegumu, risina strīdu starp patērētāju un pārdevēju vai pakalpojuma sniedzēju. Komisija darbojas pie Patērētāju tiesību aizsardzības centra.

(2) Komisija ir ārpustiesas strīdu risinātājs saskaņā ar Patērētāju ārpustiesas strīdu risinātāju likumu.

(3) Komisijas priekšsēdētājs un Komisijas loceklis ir neatkarīgs un objektīvs strīda izskatīšanā un lēmumu pieņemšanā un nav pakļauts rīkojumiem vai citādai ietekmei. Komisijas priekšsēdētājam vai Komisijas locekļiem, pildot normatīvajos aktos noteiktos pienākumus patērētāju strīdu risināšanā, norādījumus nevar dot ne ministrs, ne Patērētāju tiesību aizsardzības centra direktors, ne citas personas.

(4) Komisija, risinot strīdus, piemēro šajā likumā noteikto kārtību.

(5) Komisija neskata strīdu, ja:

1) patērētājs nav vērsies pie pārdevēja vai pakalpojuma sniedzēja, lai strīdu atrisinātu pārrunu ceļā;

2) strīds ir nenozīmīgs vai sīkumains;

3) strīdu izskata vai ir izskatījis cits ārpustiesas strīdu risinātājs vai tiesa, kā arī, ja strīda risināšana ietilpst cita ārpustiesas strīdu risinātāja kompetencē;

4) strīds ir par preci vai pakalpojumu, kura cena nepārsniedz 20 *euro* vai par preci vai pakalpojumu, kura cena pārsniedz 14 000 *euro*;

5) strīda risināšana radītu nopietnus traucējumus Komisijas efektīvai darbībai;

6) strīds ir par veselības aprūpes pakalpojumiem;

7) strīds ir par juridiskajiem pakalpojumiem;

8) strīds ir par dzīvojamo telpu lietošanu saistītiem pakalpojumiem;

9) strīds ir par zaudējumiem, maksājuma dokumentiem vai parāda piedziņu;

10) pasludināta pārdevēja vai pakalpojuma sniedzēja maksātnespēja;

11) strīds ir par sauszemes transportlīdzekļu īpašnieku civiltiesiskās atbildības apdrošināšanas pakalpojumu.

12) kopš iesnieguma iesniegšanas dienas pārdevējam vai pakalpojuma sniedzējam ir pagājis vairāk kā viens gads.

**26.4pants. Komisijas sastāvs**

(1) Komisija sastāv no Komisijas priekšsēdētāja un Komisijas locekļiem. Komisijas locekļi ir šā likuma 22.pantā minēto patērētāju tiesību aizsardzības biedrību un komersantu biedrību pārstāvji, kuri ir speciālisti jomā, kurā izskata strīdu, vai arī kuriem ir atbilstoša pieredze šādu strīdu risināšanā.

(2) Panta pirmajā daļā minētajām biedrībām ir tiesības deleģēt pārstāvi dalībai Komisijā, informējot par to Patērētāju tiesību aizsardzības centru, kas sastāda un aktualizē Komisijas locekļu sarakstu.

(3) Pēc Patērētāju tiesību aizsardzības centra direktora priekšlikuma Komisijas priekšsēdētāju sarakstu sastāda un aktualizē ekonomikas ministrs.

(4) Patērētāju tiesību aizsardzības centra darbinieks var pildīt Komisijas locekļa pienākumus, ja tas ir iekļauts šā panta otrajā daļā minētajā sarakstā un, ja jomā kurā tiek skatīts strīds nav iespējams pieaicināt Komisijas sastāvā patērētāju tiesību aizsardzības biedrības pārstāvi.

**26.5pants. Komisijas priekšsēdētāju un locekļu kandidātiem izvirzāmās prasības**

(1) Par Komisijas priekšsēdētāju var būt persona:

1) kurai ir nepieciešamās zināšanas un prasmes patērētāju ārpustiesas strīdu risināšanā vai strīdu risināšanā tiesā, kā arī vispārējas zināšanas par tiesībām, un kurai ir augstākā izglītība sociālajās zinātnēs;

2) kura pārvalda latviešu valodu;

3) kurai ir laba reputācija;

4) kura nav sodīta par tīšiem noziedzīgiem nodarījumiem vai ir reabilitēta vai kurai ir noņemta vai dzēsta sodāmība;

5) kura nav šā likuma 22.pantā minēto patērētāju tiesību aizsardzības biedrību vai komersantu biedrību biedrs.

(2) Par Komisijas locekli var būt persona:

1) kurai ir vidējā profesionālā izglītība vai augstākā izglītība un pieredze pārstāvētajā nozarē vai patērētāju tiesību aizsardzības jomā;

2) kura pārvalda latviešu valodu;

3) kura nav sodīta par tīšiem noziedzīgiem nodarījumiem vai ir reabilitēta vai kurai ir noņemta vai dzēsta sodāmība.

**26.6pants. Komisijas sekretariāts**

(1) Komisijas sekretariāta funkcijas veic Patērētāju tiesību aizsardzības centrs. Patērētāju tiesību aizsardzības centrs nodrošina Komisiju ar telpām un aprīkojumu, kas nepieciešams Komisijas darbībai.

(2) Komisijas sekretariāts veic šādas funkcijas:

1) nodrošina Komisijas administratīvo darbu;

2) pēc vajadzības organizē Komisijas sēdes;

3) uzaicina Komisijas priekšsēdētāju un Komisijas locekļus konkrētu lietu izskatīšanai;

4) Komisijas uzdevumā sagatavo Komisijas lēmuma projektu;

5) veic citas darbības, kas nepieciešamas Komisijas sekmīgam darbam.

**267.pants. Izdevumi, kas saistīti ar strīdu izskatīšanu un Komisijas darbību**

(1) Strīda risināšana Komisijā strīda pusēm ir bez maksas.

(2) Komisijas priekšsēdētājs saņem atlīdzību par dalību Komisijā. Atlīdzības apmēru un izmaksas kārtību par Komisijas priekšsēdētāja dalību Komisijas sēdē nosaka Ministru kabinets.

(3) Par līdzdalību patērētāju strīdu risināšanā un patērētāju ārpustiesas strīdu risināšanas mehānismu izmantošanas veicināšanu šā likuma 22.pantā minētās patērētāju tiesību aizsardzības biedrības var tikt finansētas no valsts budžeta Patērētāju tiesību aizsardzības centram kārtējā gadā šim mērķim piešķirtajiem valsts budžeta līdzekļiem. Finanšu piešķiršanas un izlietojuma uzraudzības noteikumus par līdzdalību patērētāju strīdu risināšanā un patērētāju ārpustiesas strīdu risināšanas mehānismu izmantošanas veicināšanā nosaka Ministru kabinets.

(4) Izdevumi, kas saistīti ar Komisija darbību, tiek segti no **Patērētāju tiesību aizsardzības centra** budžeta šim mērķim paredzētajiem līdzekļiem.

**VI.3 nodaļa**

**Strīda izskatīšanas kārtība Patērētāju strīdu risināšanas komisijā**

**26.8pants. Iesniegums par strīda izskatīšanu**

(1) Iesniegumu par strīda izskatīšanu Komisijā patērētājs iesniedz Patērētāju tiesību aizsardzības centram rakstveidā.

(2) Iesniegumā par strīda izskatīšanu patērētājs norāda šādu informāciju:

1) patērētāja vārdu, uzvārdu, dzīvesvietas adresi un kontaktinformāciju;

2) pārdevēja vai pakalpojuma sniedzēja kontaktinformāciju (fiziskajai personai — vārdu, uzvārdu un adresi; juridiskajai personai — nosaukumu, reģistrācijas numuru un juridisko adresi);

3) strīda būtību, patērētāja prasījumu un pamatojumu;

4) informāciju, kas apliecina, ka ir veikti pasākumi strīda atrisināšanai ar pārdevēju vai pakalpojuma sniedzēju vienošanās veidā.

(3) Patērētājs iesniegumam pievieno dokumentus, kas pamato prasījumu, tai skaitā darījumu apliecinoša dokumenta (čeka vai cita maksājuma apliecinājuma) kopiju, kā arī pārdevējam vai pakalpojuma sniedzējam iesniegto iesniegumu un saņemto atbildi, ja iespējams.

(4) Elektroniski iesniegtam iesniegumam nav nepieciešams paraksts.

(5) Ja patērētāja iesniegums neatbilst šā panta otrajā un trešajā daļā noteiktajām prasībām vai nav pievienoti visi nepieciešamie dokumenti, Komisijas sekretariāts informē patērētāju par trūkumiem un nosaka termiņu trūkumu novēršanai. Ja noteiktajā termiņā trūkumi netiek novērsti, Komisijas sekretariāts rakstveidā informē patērētāju par strīda neizskatīšanu.

(6) Ja strīda izskatīšana nav Komisijas kompetencē saskaņā ar šā likuma 26.3panta piekto daļu, Komisijas sekretariāts ne vēlāk kā 3 dienu laikā no dienas, kad saņemts patērētāja iesniegums par strīda izskatīšanu, informē patērētāju.

**26.9pants. Sagatavošanās strīda izskatīšanai**

(1) Saņemot iesniegumu par strīda izskatīšanu Komisijas sekretariāts 3 darba dienu laikā no tā saņemšanas nosūta iesnieguma kopiju pārdevējam vai pakalpojuma sniedzējam.

(2) 15 dienu laikā no šā panta pirmajā daļā minētā iesnieguma kopijas saņemšanas pārdevējs vai pakalpojuma sniedzējs sniedz atbildi Komisijas sekretariātam par patērētāja iesniegumā minēto un informē par iespējamo strīda risinājumu (ja tāds ir) vai sniedz pamatojumu prasījuma izpildes atteikumam.

(3) 3 darba dienu laikā no pārdevēja vai pakalpojuma sniedzēja atbildes saņemšanas Komisijas sekretariāts nosūta tās kopiju patērētājam.

(4) Ja patērētāju apmierina pārdevēja vai pakalpojuma piedāvātais strīda risinājums, tad strīds ir uzskatāms par atrisinātu.

(5) Ja patērētāju neapmierina pārdevēja vai pakalpojuma sniedzēja piedāvātais strīda risinājums, tad patērētājs informē par to Komisijas sekretariātu, kurš nodod lietu izskatīšanai Komisijai, par to informējot strīda puses.

(6) Ja pārdevējs vai pakalpojuma sniedzējs pēc Komisijas sekretariāta aicinājuma nesniedz atbildi, Komisijas sekretariāts nodod lietu izskatīšanai Komisijai un informē strīda puses, ka Komisija izšķirs strīdu pamatojoties uz patērētāja sniegto informāciju.

**26.10pants. Komisijas sastāva uzaicināšana konkrēta strīda izskatīšanai**

(1) Komisijas sastāvu konkrēta strīda (arī vairāku tādu pašu vai līdzīgu strīdu) izskatīšanai uzaicina Komisijas sekretariāts no šā likuma 26.4panta otrajā daļā minētā saraksta, ņemot vērā strīda būtību, Komisijas priekšsēdētāja un Komisijas locekļu kompetenci un pieejamību.

(2) Komisijas sastāvā konkrēta strīda izskatīšanai ir ne mazāk kā trīs personas, no kurām viena ir Komisijas priekšsēdētājs un vienāds skaits patērētāju tiesību aizsardzības biedrību un komersantu biedrību pārstāvju.

(3) Komisijas priekšsēdētājs vai Komisijas loceklis nekavējoties informē Komisijas sekretariātu par apstākļiem, kuri ietekmē vai var ietekmēt to neatkarību vai objektivitāti.

(4) Šā panta trešajā daļā minētajā gadījumā Komisijas sekretariāts Komisijas priekšsēdētāju vai Komisijas locekli neiekļauj attiecīgās lietas izskatīšanas komisijas sastāvā un aizstāj to ar citu Komisijas priekšsēdētāju vai Komisijas locekli.

**26.11pants. Strīda izskatīšanas termiņš**

(1) Komisija izskata strīdu un pieņem lēmumu ne vēlāk, kā deviņdesmit dienu laikā no dienas, kad ir saņemti visi lēmuma pieņemšanai nepieciešamie dokumenti.

(2) Sarežģītu strīdu gadījumā pēc Komisijas priekšsēdētāja priekšlikuma Komisijas sekretariāts ir tiesīgs pagarināt minēto termiņu līdz 1 gadam, informējot strīda puses par pagarinājuma iemesliem un paredzamo laiku, kas būs vajadzīgs, lai pabeigtu izskatīt strīdu.

**26.12pants. Strīda izskatīšana**

(1) Komisija izskata strīdu Komisijas sēdē bez strīda pušu klātbūtnes un lemj par strīdu pamatojoties uz informāciju, kuru iesniegušas strīda puses (rakstveida process).

(2) Ja strīdu nav iespējams atrisināt bez strīda pušu mutvārdu paskaidrojumiem vai strīdu ir iespējams efektīvāk un ātrāk izskatīt strīda pušu klātbūtnē, Komisija var lemt par strīda pušu uzaicināšanu uz Komisijas sēdi, par kuru strīda puses tiek informētas ne vēlāk kā divas nedēļas pirms Komisijas sēdes (mutvārdu process).

(3) Abām strīda pusēm ir vienādas tiesības iepazīties ar lietas materiāliem, izklāstīt savu viedokli un aizstāvēt savas tiesības.

(4) Izskatot strīdu, strīda pusēm nav pienākuma piesaistīt advokātu vai juristu. Puses ir tiesīgas pēc saviem ieskatiem un uz sava rēķina strīda izskatīšanas laikā piesaistīt speciālistus vai izmantot trešās personas pārstāvību vai palīdzību.

(5) Strīda izskatīšanas laikā jebkura strīda puse var pieaicināt ekspertu atzinuma sniegšanai vai ierosināt veikt citas darbības, kuru mērķis ir pierādījumu iegūšana. Ja kāda no strīda pusēm vēlas uzaicināt ekspertu vai veikt citas darbības, kuru mērķis ir pierādījumu iegūšana, izdevumus sedz tā strīda puse, kura ierosinājusi šādas darbības.

(6) Ja līdz Komisijas lēmuma pieņemšanas brīdim strīda puses vienojas par strīda risinājumu, Komisija strīda izskatīšanu izbeidz.

**26.13pants. Komisijas lēmums**

(1) Komisija pēc strīda izskatīšanas Komisijas sēdē pieņem lēmumu ar vienkāršu balsu vairākumu. Komisijas loceklis, kas piedalījies lietas izskatīšanā, nav tiesīgs atturēties no balsošanas.

(2) Komisija pieņem lēmumu par strīda izbeigšanu, ja objektīvu apstākļu dēļ nav iespējams atrisināt strīdu, vai lietā trūkst pierādījumu.

(3) Komisijas lēmumā norāda informāciju par patērētāju un pārdevēju vai pakalpojuma sniedzēju, kā arī informāciju par strīdu, lēmumu, tā pamatojumu un piemērotās tiesību normas.

(4) Komisijas lēmumu piecu darbdienu laikā pēc tā pieņemšanas Komisijas sekretariāts nosūta strīda pusēm.

(5) Komisijas lēmums ir rekomendējošs un tas nav apstrīdams vai pārsūdzams.

(6) Komisijas lēmums par strīda izskatīšanu stājas spēkā ar tā paziņošanas brīdi. Lēmums, kas:

1) paziņots kā vienkāršs pasta sūtījums, uzskatāms par paziņotu astotajā dienā no dienas, kad tas reģistrēts kā nosūtāmais dokuments Komisijas sekretariātā;

2) paziņots kā ierakstīts pasta sūtījums, uzskatāms par paziņotu septītajā dienā pēc tā nodošanas pastā;

3) sūtīts pa elektronisko pastu, uzskatāms par paziņotu otrajā darba dienā pēc tā nosūtīšanas.

(7) Komisijas lēmums labprātīgi ir izpildāms trīsdesmit dienu laikā no tā spēkā stāšanās, izņemot gadījumus, ja Komisijas lēmumā ir noteikts garāks lēmuma izpildes termiņš. Ja Komisijas lēmumā uzdots pārdevējam vai pakalpojumu sniedzējam veikt darbības patērētāja prasījuma izpildei, patērētājs informē Komisijas sekretariātu par veiktajām darbībām.

(8) Komisijas sekretariāts ir tiesīgs ievietot aktuālo informāciju par Komisijas lēmumu neizpildi Patērētāju tiesību aizsardzības centra tīmekļa vietnē.Pēc pārdevēja vai pakalpojuma sniedzēja lūguma Komisijas sekretariāts pievieno informāciju par to, vai strīda izskatīšana turpinās tiesā.”

1. Izslēgt likuma 27.panta trešo daļu.
2. Aizstāt pārejas noteikumu 23.punktā skaitļus un vārdus „2015.gada 9.jūlijā” ar skaitļiem un vārdiem „2016.gada 1.janvārī”;
3. Papildināt pārejas noteikumus ar 25., 26., 27., 28. un 29.punktu šādā redakcijā:

„25. Grozījums šā likuma 25.pantā par ceturtās daļas 4.punkta izteikšanu jaunā redakcijā un papildināšanu ar 4.2punktu, kā arī grozījumi 26.pantā stājas spēkā 2016.gada 1.janvārī.

26. Šī likuma VI 1, VI 2, unVI 3 nodaļas stājas spēkā 2016.gada 1.janvāri.

27. Šā likuma 26.3pantā minēto Patērētāju strīdu risināšanas komisiju Patērētāju tiesību aizsardzības centrs izveido līdz 2016.gada 1.martam.

28. Ministru kabinets līdz 2016.gada 1.februārim izdod šā likuma 267.panta otrajā un trešajā daļā minētos noteikumus.

29. Šā likuma 27.panta trešā daļa zaudē spēku 2016.gada 1.janvārī.

1. Informatīvajā atsaucē uz Eiropas Savienības direktīvām:

izslēgt 4.punktu;

papildināt informatīvo atsauci ar 13.punktu šādā redakcijā:

13) Eiropas Parlamenta un Padomes 2013.gada 21.maija direktīvas 2013/11/ES par alternatīvu strīdu izšķiršanu un grozījumiem Regulā (EK) Nr.2006/2004 un direktīvā 2009/22/EK.

Likums stājas spēkā 2015.gada 9.jūlijā.

Iesniedzējs:

|  |  |
| --- | --- |
| ekonomikas ministre |  D.Reizniece-Ozola |
|  |  |
| Vīza: valsts sekretāra pienākumu izpildītājs, valsts sekretāra vietnieks | J.Spiridonovs |

02.03.2015 13:25

2653

D.Brūklītis, 67013213

Didzis.Bruklitis@em.gov.lv